Tájékoztatás az adóelőleg-kiegészítési kötelezettség 2013. évi határidejéről - Legfrissebb hírek - Könyvelés a XXII. kerületben! Budafoki könyvelőiroda az Ön vállalkozásának sikereiért!
Könyvelés Budafokon » Hírek » Tájékoztatás az adóelőleg-kiegészítési kötelezettség 2013. évi határidejéről
Tájékoztatás az adóelőleg-kiegészítési kötelezettség 2013. évi határidejéről
Felhívjuk az érintett adózói kör szíves figyelmét arra, hogy közeleg az adóelőleg-kiegészítési (ún. feltöltési) kötelezettség teljesítési határideje, melynek időpontja 2013. december 20.
Az adóelőleget, illetve a fizetendő járadék összegét az adóévi várható éves fizetendő adó összegére ki kell egészítenie (fel kell töltenie)
az egyszerűsített vállalkozói adó alanyának az egyszerűsített vállalkozói adóról szóló 2002. évi XLIII. törvény 12. § (4) bekezdése alapján;
a kettős könyvvitelt vezető belföldi illetőségű adózónak és a külföldi vállalkozó társasági adóalanynak – amennyiben az adóévet megelőző adóévben (2012-ben) az éves szinten számított árbevétele a 100 millió forintot meghaladta – a társasági adóról és az osztalékadóról szóló 1996. évi LXXXI. törvény 26. § (10) bekezdése alapján;
a hitelintézeti járadék alanyának az államháztartás egyensúlyát javító különadóról és járadékról szóló 2006. évi LIX. törvény 6. § (3) bekezdése alapján, és az energiaellátók jövedelemadója alanyának a távhőszolgáltatás versenyképesebbé tételéről szóló 2008. évi LXVII. törvény 8. § (2) bekezdése alapján, amennyiben az adóévet megelőző adóévben (2012-ben) az éves szinten számított árbevétele az 50 millió forintot meghaladta;
a Kutatási és Technológiai Innovációs Alapról szóló 2003. évi XC. törvény 5. § (7a) bekezdése szerint az innovációs járulék-fizetésre kötelezettnek.
Fontos, hogy a naptári évtől eltérő üzleti évet választó társasági adó, hitelintézeti járadék, energiaellátók jövedelemadója és innovációs járulék alanyának a kiegészítési kötelezettségét az adóéve utolsó hónapjának 20. napjáig kell teljesítenie.
Amennyiben az adózót a 2013. évben a fent említettek alapján adóelőleg-kiegészítési kötelezettség terheli, annak teljesítését/befizetését az említett határidőre:
a 115-ös egyszerűsített vállalkozói adó adónemre, a 10032000-01076033 NAV Egyszerűsített vállalkozói adó bevételi számla,
a 101-es társasági adó adónemre, a 10032000-01076019 NAV Társasági adó bevételi számla,
a 202-es hitelintézeti járadékelőleg adónemre, a 10032000-01076136 NAV Hitelintézeti járadék bevételi számla,
a 232-es energiaellátók jövedelemadója adónemre, a 10032000-01076150 NAV Energiaellátók jövedelemadója bevételi számla és a
184-es innovációs járulék adónemre, a 10032000-06056322 NAV Innovációs járulék beszedési számla
pénzforgalmi számlára teljesíteni szíveskedjen.
Tájékoztatjuk, hogy a feltöltési kötelezettségről, illetve annak összegéről szóló bevallási kötelezettséget a vonatkozó bevallás benyújtására előírt határidőig kell teljesíteni.
Az egyszerűsített vállalkozói adóelőleg-kiegészítési kötelezettség bevallására a 1343 számú bevallás szolgál, melyet 2014. május 31. napjáig kell benyújtani.
A társasági adóelőleg-kiegészítés, energiaellátók jövedelemadójának kiegészítése és az innovációs járulékelőleg-kiegészítés bevallása a 1301 számú bevalláson tehető meg, melynek benyújtási határideje 2013. december 20. napja, illetve a naptári évtől eltérő üzleti évet választó adóalanynak az adóéve utolsó hónapjának 20. napja.
Felhívjuk továbbá szíves figyelmüket, hogy az adózás rendjéről szóló 2003. évi XCII. törvény 172. § (12) bekezdése alapján, amennyiben az adózó a várható társasági adó összegét – figyelemmel az adóév során megfizetett adóelőleg összegére is – nem fizette meg legalább 90 százalékos mértékben a jelzett határidőig, a befizetett előleg és az adó 90 százalékának különbözete után 20 százalékig terjedő mulasztási bírsággal sújtható.